### Resume

Som led i den løbende opfølgning på budget fremlægges halvårsregnskab for perioden januar til juni 2023. På driften forventes et samlet mindreforbrug på 2,2 mio. kr., som vedrører innovationspulje og innovationsprojekter. Derudover forventes et merforbrug på kollektiv trafik som modsvares af et mindre asfaltudbud. På anlæg forventes der overførsler til 2024 på 41,2 mio. kr. i udgift.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. juni 2023. Afvigelser på de enkelte områder gennemgås efter skemaet.

![](data:image/png;base64...)

Figur 1: Tabel med forventet regnskab og forventede overførsler til 2024 på TU drift på hovedområder

Kollektiv trafik

Kollektiv trafik forventer i 2023 et merforbrug på 5,6 mio. kr. Merforbruget skyldes stigende udgifter i 2023, samt en efterregning fra Sydtrafik for 2022. Efterregningen for 2022 var mindre end forventet på baggrund af Sydtrafiks endelige regnskab 2022. Derfor er det forventede merforbrug reduceret med 1,4 mio. kr. i forhold til 1. kvartalsopfølgning.

Udgiftsniveauet i 2023 er fortsat højt grundet inflationen, herunder særligt elpris-niveauet, der fortsat er et stykke over niveauet fra før-2022. Derudover er der udfordringer ift. passagertallene, hvor seneste målinger indikerer, at passagertallene fortsat kun er på 78% ift. før-covid. På nuværende tidspunkt vurderes den fremadrettede udfordring på kollektiv at udgøre ca. 8 mio. kr. årligt., men størrelsen er meget følsom ift. udviklingen i elpris og passagertal.

For at kompensere for merforbruget i 2023 udbydes der for 5,6 mio. kr. mindre asfalt i 2023.

Derudover er der lavet en aftale med formandskabet i Velfærdsudvalget om kompensation for stiging i handicapkørsler, således at der i 2023 flyttes 0,750 mio. kr. engangs til TU.

Der pågår en gentænkning af den kollektive trafik med virkning fra sommeren 2024.

[adresse]

På asfalt holdes der igen med 5,6 mio. kr. i 2023 for at kompensere for merforbruget på kollektiv trafik.

Der er generelle prisstigninger på hele driften pga. inflationen.

På Vejbelysning forventes fx. et merforbrug på ca. 2 mio. kr., som både kan henføres til de højere elpriser samt mange fejl og reparationsudgifter på lysmaster.

I 2022 betalte vi en fastpris på 0,56 kr. pr. KWH i rå el. Fra 2023 betaler vi en variabel pris som gennemsnitlig har ligget på 1,16 kr. Fra 1. juli skal vi igen betale elafgift. Dette udgør ca. 0,75 kr. pr. KWH.

For at holde den samlede ramme reduceres aktivitetsniveauet på driften - primært på asfalt, fortove, vejmarkeringer, afvanding og renhold. Derudover justeres serviceniveauet på "Giv et Praj", således at der bliver længere reaktionstider på indmeldingerne. Til gengæld kan opgaverne puljes og forhåbentlig udføres billigere.

Vinter

Det er i opfølgningen antaget at budget på vinter overholdes. Dog er økonomien på vintertjeneste presset pga. et overført merforbrug fra 2022 på 3,8 mio. kr. Derudover har området været i udbud i foråret 2023, med beregnede prisstigninger på 1,15 mio. kr. til følge. Beredskabsperioden er tidligere besluttet forkortet, men det kræver en ekstraordinær grøn vinter i kommende sæson, hvis budgettet skal holdes.

Byfornyelse, byrum og innovationsprojekter

På Byfornyelse, byrum og innovationsprojekter forventes der en rest på 1,4 mio. kr., som skal overføres til 2024.

Det skyldes innovationsprojekter, som strækker sig over flere år. Primært udvikling af driftsweb, p-pladser til elladestandere og grøn moblitetsplan.

Puljer

På mødet d. 20. juni 2023 sag 140 drøftede udvalget innovationsprojekter, og denne drøftelse fortsætter. I denne sag er det anslået at ca. halvdelen af puljen anvendes i 2023 og at 0,8 mio. kr. overføres til 2024.

Lov- og Cirkulæreprogram
Lov- og Cirkulæreprogram/midtvejsregulering i 2023 medtages i det samlede halvårsregnskab til ØU og BY.

TU modtager en andel af midler vedr. bekendtgørelse om udvidet producentansvar for filtre til tobaksvarer. Det er 0,431 mio. kr. i 2023 stigende til 0,451 mio. kr. fra 2024 og frem. Opgaven med oprydning af skodder er allerede budgetlagt i den eksisterende ramme. Midlerne foreslås disponeret til besparelsen Rum til Velfærdsprioritering som pt. udgør 0,609 mio. kr. I 2023kan beløbet dække driftsudfordringerne vedr. inflation og elpriser.

Anlæg

![](data:image/png;base64...)

Figur 2: Forventet regnskab og forventet overførsel på anlæg

Af et samlet nettobudget på 302,932 mio. kr. forventes der overført 41,202 mio. kr. i udgifter og 0 mio. kr. i indtægter til 2024.

De forventede udgiftsoverførsler på 41,202 mio. kr. vedrører i overskrifter:

13,0 mio. kr. - Byggemodning

5,1 mio. kr. - Byudvikling, By- & Områdefornyelse

20,1 mio. kr. - Veje og stier

2,5 mio. kr. - Klimaskærm

Den forventede anlægsoverførsel bør ses i lyset af, at ca. 59 % af det korrigerede budget består af overførsler, fremrykninger og tillægsbevillinger.

Generelt har inflation betydet stigende priser og merudgifter. Som følge heraf er der større usikkerhed omkring det forventede resultat.

Af større enkelte overførsler kan nævnes:

"Pulje til nye byggemodninger" - 6,6 mio. kr. - reserveret til nye byggemodninger - admininstreres i samarbejde med JURA.

"Byggemodning v. [adresse]" - 3,4 mio. kr. - afventer færdiggørelse af vej og kloak før byggemodning kan udføres.

"Betonelementbyggerier 4 skoler" - 3 mio. kr. - Omfang af renovering er større end forventet - kræver flere undersøgelser før arbejde kan igangsættes.

"Pulje til infrastruktur" - 4,2 mio. kr. - reserveret til finansiering af nye infrastrukturprojekter.

"Intelligente Transport Systemer" - 3,5 mio. kr. - projekt forsinket - afventer udvikling af nye systemer (markedsforhold/priser/leveringsmuligheder).

"Bredballe Centret" - 3,0 mio. kr. - afventer det endelige anlægsprojekt.
"4 sporet bro, [adresse]" - 4,0 mio. kr. - Projekt udføres af BaneDanmark.

De enkelte anlægsprojekter ses i bilaget "TU Anlæg - Mette Christoffersen", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og byrådet.

Høring

Centralt Budget har ingen bemærkninger af bevillingsmæssig karakter.

### Sagens videre forløb

Sagen indgår i den samlede sag for halvårsregnskab til Økonomiudvalget og byrådet.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | halvårsregnskab for drift og anlæg godkendes, og |
| at | de bevillingsmæssige konsekvenser, jf. bilag og driftsskema i sagen, godkendes og indgår i den samlede sag til Økonomiudvalget og byrådet |

### Beslutning

Godkendt.